Traficul rutier va fi restricționat pe strada Ștefan cel Mare din Ploiești, duminică, între orele 11.30-12.30.
Decizia a fost luată de Comisia Municipală de Transport și Siguranța Circulației pentru desfășurarea în condiții de siguranță a procesiunii dedicate sărbătoririi Corpus Domini-Trupul Domnului.
„Comisia Municipală pentru Transport și Siguranța Circulației a aprobat cererea Arhiepiscopiei Romano – Catolice București – Parohia Romano – Catolică Ploiești, cu privire la restricționarea circulației auto, pe traseul: Biserica Catolică, situată pe str. Ștefan cel Mare nr. 13, până la intersecția cu str. Covurlui, pentru deplasare pe partea carosabilă a străzii, cu întoarcere în procesiune tot pe partea carosabilă, pe durata desfășurării procesiunii dedicate sărbătorii Corpus Domini – Trupul Domnului.
Evenimentul se va desfășura duminică – 02.06.2024, între orele 11.30 – 12.30, iar Biroul Rutier al Poliției Municipiului Ploiești și Poliția Locală Ploiești vor urmări respectarea acestei hotărâri”, au transmis reprezentanții Primăriei Ploiești prin intermediul unui comunicat de presă.